**ZMLUVA O DIELO**

*uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších zmien a doplnení medzi zmluvnými stranami*

Objednávateľ: Základná škola Slovenských dobrovoľníkov 122/7, Žilina

Sídlo: Slovenských dobrovoľníkov 122/7, Žilina-Budatín, 010 03

V zastúpení: Mgr. Mária Luptáková, riaditeľka školy

IČO: 378 129 80

DIČ: 202 166 9023

Zapísaný: v registri škôl

Číslo účtu: SK62 5600 0000 0087 0357 2001

Bankové spojenie: Prima banka a.s.

ďalej len objednávateľ

Zhotoviteľ:

Sídlo:

V zastúpení:

IČO:

DIČ:

Zapísaný:

Číslo účtu:

Bankové spojenie:

**Čl. I  
Predmet zmluvy**

1. Zmluvné strany sa na základe výsledkov prieskumu trhu podľa § 117 Zákona č. 343/2015 Z.z. na predmet zákazky oprava drevenej podlahy vo veľkej telocvični rozhodli uzatvoriť túto zmluvu, predmetom ktorej je vykonanie diela – stavebných prác v Základnej škole, Slovenských dobrovoľníkov 122/7, Žilina-Budatín.
2. Touto zmluvou sa zhotoviteľ zaväzuje vypracovať a odovzdať objednávateľovi dielo podľa špecifikácií uvedených v tejto zmluve, na základe požiadaviek objednávateľa a objednávateľ sa zaväzuje zaplatiť zhotoviteľovi za vykonané dielo dohodnutú cenu a riadne vykonané dielo prevziať.
3. Špecifikácia

oprava drevenej podlahy vo veľkej telocvični o výmere 522 m2. Oprava zahŕňa demontáž starej smrekovej podlahy, montáž OSB dosák hr. 18 mm s pokládkou PE fólie pod OSB dosky, dodanie a montáž nášľapnej vrstvy z vlysovaných masívnych parkiet DUB Standart-Rustikál hr. 21 mm, vlhkosť max 8%, viacnásobné brúsenie novej podlahy, lakovanie certifikovaným športovým lakom DIN 18032, demontáž starých a dodanie a montáž okrajových líšt 105 bm, demontáž starých, dodanie a montáž nových prahov dverí 2 ks 147x16 cm, montáž kotviacich prvkov telocvičného náradia, maľovanie čiar pre ihriská : basketbal, volejbal, bedminton 376 bm, maľovanie plôch ihrísk 259 m2 . Výška pôvodnej podlahy sa môže zvýšiť max o 14 mm.

Termín vykonania opravy podlahy len v termíne od 1-17.2.2020 alebo 2.-18.3.2020 z dôvodu ligových zápasov basketbalistov.

.

**Čl. II  
Cena za vykonanie diela**

1. Na základe cenovej ponuky, ktorá bola vyhodnotená ako najvýhodnejšia v prieskume trhu, ktorý realizoval objednávateľ, zaplatí objednávateľ na účet zhotoviteľa za vykonané dielo sumu vo výške ........................ €, slovom .......................................................................
2. V tejto sume sú na základe dohody zmluvných strán zahrnuté náklady na vykonanie prác a náklady na materiál potrebný pri vykonaní týchto prác.
3. Zmluvné strany sa dohodli, že táto suma je konečná a zhotoviteľ nemá nárok účtovať si vyššiu cenu z dôvodu zmeny materiálov, výrobkov a pod., okrem prípadu, kedy dôjde k navýšeniu objemu prác z dôvodu, ktorý pri uzatvorení tejto zmluvy nebolo možné objektívne predvídať.
4. Objednávateľ je povinný zaplatiť dohodnutú sumu za vykonanie diela, podľa bodu 1 tohto článku najneskôr do 31.3.2020 na základe doručenej faktúry.
5. Zhotoviteľ sa zaväzuje vystaviť faktúru za vykonané dielo najneskôr do 5 dní odo dňa odovzdania diela najneskôr do 25.3.2020.
6. Faktúra sa považuje za zaplatenú dňom pripísania jej sumy na účet zhotoviteľa.
7. V prípade omeškania objednávateľa s úhradou platieb má zhotoviteľ právo účtovať odberateľovi popri plnení aj úroky z omeškania podľa Obchodného zákonníka.

**Čl. III  
Termín plnenia diela**

1. Zhotoviteľ vykoná dielo za podmienok dojednaných v tejto zmluve v termíne do 18.3.2020. Tento termín nie je možné predĺžiť. Zhotoviteľ je povinný na žiadosť objednávateľa informovať ho o stave vykonaných stavebných prác.

**Čl. IV  
Vykonanie diela a jeho odovzdanie**

1. Zhotoviteľ vykoná stavebné činnosti spojené s predmetom diela podľa tejto zmluvy na svoje náklady a nebezpečenstvo, pričom sa zaväzuje rešpektovať technické, špecifické a právne predpisy.
2. Zhotoviteľ v plnom rozsahu zodpovedá za bezpečnosť a ochranu zdravia pri práci všetkých osôb, ktoré sú oprávnené zdržiavať sa v priestore staveniska a vybaví ich ochrannými pracovnými pomôckami. Zhotoviteľ je povinný zabezpečiť na stavbe požiarnu ochranu.
3. Zhotoviteľ vyzve písomne objednávateľa na prevzatie diela najmenej 3 dni pred dňom dokončenia diela. O odovzdaní a prevzatí diela spíšu zmluvné strany zápisnicu.

**Čl. V  
Zodpovednosť za vady diela a záručná doba**

1. Zhotoviteľ zodpovedá za to, že predmet tejto zmluvy je zhotovený podľa noriem vzťahujúcich sa na predmet plnenia, dohodnutých zmluvných podmienok, a že počas záručnej doby bude spôsobilý na použitie na obvyklý účel a zachová si obvyklé vlastnosti.
2. Záručná doba je 5 rokov a začína plynúť odo dňa prevzatia diela objednávateľom.
3. Objednávateľ sa zaväzuje, že prípadnú reklamáciu vady diela uplatní bezodkladne po jej zistení a to písomnou formou.
4. Zhotoviteľ sa zaväzuje začať s odstraňovaním prípadných vád do 21 dní od uplatnenia oprávnenej reklamácie objednávateľa a vady bezplatne odstrániť v čo najkratšom technicky možnom termíne.

**Čl. VI  
Sankcie**

1. V prípade omeškania zhotoviteľa s odovzdaním predmetu diela v dohodnutom termíne zaplatí zhotoviteľ objednávateľovi zmluvnú pokutu vo výške 10,- eur za každý deň omeškania.
2. V prípade, ak dielo bude mať vady, zaplatí zhotoviteľ objednávateľovi zmluvnú pokutu vo výške 10 % z ceny predmetu diela.
3. V prípade omeškania objednávateľa s úhradou faktúr si môže zhotoviteľ uplatniť úrok z omeškania vo výške podľa zákona č. 513/1991 Zb. Obchodného zákonníka.

**Čl. VII  
Zánik zmluvy**

1. Táto zmluva zaniká riadnym ukončením a odovzdaním diela zhotoviteľom objednávateľovi a zaplatením ceny za dielo podľa ustanovení tejto zmluvy objednávateľom zhotoviteľovi.
2. Táto zmluva môže zaniknúť aj na základe dohody zmluvných strán, ku dňu ktorý si dohodnú.
3. Objednávateľ si vyhradzuje právo odstúpenia od zmluvy v prípade ak by došlo k porušeniu povinností zhotoviteľa, pri ktorom môže dôjsť k materiálnym škodám alebo k ohrozeniu zdravia, či života alebo k hrubému porušeniu technickej disciplíny zhotoviteľa pri zhotovení diela.
4. Objednávateľ je oprávnený odstúpiť od zmluvy aj v prípade podstatného prekročenia času plnenia, dohodnutého v Čl. III bod 1 tejto zmluvy. Za podstatné prekročenie času plnenia sa považuje 30 dní odo dňa, od ktorého mal zhotoviteľ predmet diela odovzdať podľa Čl. III tejto zmluvy.
5. Zhotoviteľ je oprávnený odstúpiť od zmluvy, ak objednávateľ neplní zmluvné záväzky, a tým zhotoviteľovi znemožňuje realizáciu diela.
6. Odstúpenie musí byť oznámené druhej zmluvnej strane písomne. V odstúpení musí byť uvedený dôvod, pre ktorý zmluvná strana odstupuje.

**Čl. VIII  
Záverečné ustanovenia**

1. Táto zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka v spojení s § 5a zákona č. 211/2000 Z .z. o slobodnom prístupe k informáciám a o zmene a doplnení niektorých zákonov v znení neskorších predpisov
2. Zmluva môže byť zmenená len vo forme písomných dodatkov, podpísaných oprávnenými zástupcami oboch zmluvných strán.
3. Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka.
4. Zmluva je vypracovaná v 2 vyhotoveniach, z ktorých 1 je určená pre zhotoviteľa a 1 pre objednávateľa.

V Žiline.......................

Objednávateľ: Zhotoviteľ:

Mgr. Mária Luptáková

riaditeľka školy